Las viudas de los jueves

Las viudas de los jueves (La vidvinoj de la ĵaŭdoj) estas hispan-argentina drama filmo kun mikso de amafero kaj politiko, reĝisorita de Marcelo Piñeyro laŭ scenaro de li mem kaj Marcelo Figueras surbaze de la samnoma romano de la argentina vrekistino Claudia Piñeiro. La filmo estis premierita la 10an de septembro 2009 en Argentino kaj en ĝi stelulis Gloria Carrá, Ana Celentano, Gabriela Toscano, Juana Viale, Ernesto Alterio, Juan Diego Botto, Pablo Echarri kaj Leonardo Sbaraglia. Ĝi estis filmita en Bonaero kaj en Hispanio. 

 Intrigo 

La fermita komunumo “Altos de la Cascada” estas privata kvartalo en kiu kunvivas familioj de alta klaso, kaj la filmo fokusas ĉefe al kvar tiaj geedzaj paroj. La edzoj dediĉas sin al teniso, kartludado kaj financaj negocoj; dum la edzinoj kunsidas ĉiujn ĵaŭdon tetrinke, kio klarigas la titolon de la filmo. La trankvileco de tiu altklasa komunumo vidiĝas skuita per la apero de la kadavroj de tri el la edzoj dronitaj en naĝejo, kio estas komprenita kiel akcidento. Tiu estas la elirpunkto por la rakonto de la vivo de la geedzaj paroj. Tano (Pablo Echarri) -adminsitraciisto de plurnacia kompanio- kaj Teresa (Ana Celentano), Ronnie (Leonardo Sbaraglia) kiu vivas pere de la enspezoj de sia edzino Mavy, domvendistino (Gabriela Toscano), Martín (Ernesto Alterio) kun sia nekontenta edzino Lala (Gloria Carrá) kaj la ĵusalvenintoj pli junaj Gustavo (Juan Diego Botto) kiu fitraktas sian edzinon Carla (Juana Viale). De la ĉiutagaj babilado kaj okazaĵoj, la filmo aliras al la priskribo de la socia alta klaso argentina, ĝuste kiam startas la socia maltrankvilo okazigita de la nomita bebokorteto. 

Geaktoraro kaj roluloj
 Ernesto Alterio... Martín
 Roberto Antier … Apoderado
 Juan Diego Botto... Gustavo
 Gloria Carrá... Lala
 Ana Celentano... Teresa
 Gabo Correa … Sergio
 Camilo Cuello Vitale... Juan
 Pablo Echarri... Tano
 Adrián Navarro … Gvardiano
 Leonardo Sbaraglia... Ronnie
 Vera Spinetta... Trina
 Gabriela Toscano... Mavy
 Juana Viale... Carla

Referencoj

 Eksteraj ligiloj 
 oficiala reklamfilmeto de la filmo
 oficiala reklamfilmeto de la filmo
 Las viudas de los jueves en IMdB
 en la retejo cine nacional
 oficiala retejo de Las viudas de los jueves

Kategorio:Filmoj aperintaj en 2009
Kategorio:Argentinaj filmoj
Kategorio:Hispanaj dramaj filmoj
Kategorio:Amaferaj filmoj
Kategorio:Politikaj filmoj
Kategorio:Filmoj adaptitaj de libroj